**Projektas**

2020 m. lapkričio d.

Nr. TP-

|  |
| --- |
| **RASEINIŲ RAJONO SAVIVALDYBĖS TARYBA** |
| **SPRENDIMAS** |
| **dėl SAVIVALDYBĖS TURTO INVESTAVIMO IR všĮ ARIOGALOS pirminės sveikatos priežiūros centro savininko kapitalo padidinimo** |
| Nr.  Raseiniai |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu, 2 dalies 5, 7 ir 9 punktais, Lietuvos Respublikos viešųjų įstaigų įstatymo 10 straipsnio 1 dalies 16 punktu ir 8 dalimi, 13 straipsnio 3 ir 6 dalimis, Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, 7 ir 9 punktais, viešosios įstaigos Raseinių pirminės sveikatos priežiūros centro įstatų, patvirtintų Raseinių rajono savivaldybės tarybos 2018 m. birželio 21 d. sprendimu Nr. TS-202 „Dėl viešosios įstaigos Ariogalos pirminės sveikatos priežiūros centro įstatų patvirtinimo“, 18.15. papunkčiu ir atsižvelgdama į VšĮ Ariogalos pirminės sveikatos priežiūros centro 2020 m. rugpjūčio 24 d. raštą Nr. 01-20-86 „Dėl prašymo skirti lėšų VšĮ Ariogalos pirminės sveikatos priežiūros centrui“ bei Savivaldybės administracijos direktoriaus 2020 m. lapkričio 10 d. teikimą Nr.(5.19 E) R5-3665 investuoti turtą į VšĮ Ariogalos pirminės sveikatos priežiūros centrą, Raseinių rajono savivaldybės taryba nusprendžia:

1. Investuoti Raseinių rajono savivaldybės finansinį turtą – 5 018 Eur (penkis tūkstančius aštuoniolika eurų), numatytų Raseinių rajono savivaldybės 2020-2022 m. strateginio veiklos plano 2020-2022 m. Sveikatos apsaugos, socialinės paramos ir socialinių paslaugų teikimo programos priemonei (03.01.17 eilutėje - VšĮ Ariogalos PSPC materialinės bazės gerinimas) vykdyti.

2. Padidinti VšĮ Ariogalos pirminės sveikatos priežiūros centro, kodas 172415419, savininko kapitalą investuojamo 5 018 Eur finansinio turto verte: nuo 109 407,57 Eur (šimto devynių tūkstančių keturių šimtų septynių eurų penkiasdešimt septynių centų) iki 114 425,57 Eur (šimto keturiolikos tūkstančių keturių šimtų dvidešimt penkių eurų penkiasdešimt septynių centų).

3. Įpareigoti VšĮ Ariogalos pirminės sveikatos priežiūros centro direktorių:

3.1. naudoti pervestas lėšas tik Raseinių rajono savivaldybės 2020-2022 m. strateginio veiklos plano 2020-2022 m. Sveikatos apsaugos, socialinės paramos ir socialinių paslaugų teikimo programos priemonei (03.01.17 eilutėje - VšĮ Ariogalos PSPC materialinės bazės gerinimas) vykdyti ir su jos vykdymu susijusioms išlaidoms apmokėti (stomatologinio rentgeno aparato ir kompiuterio įsigijimui);

3.2. Lietuvos Respublikos viešųjų įstaigų įstatymo 13 straipsnio nustatyta tvarka ir terminais apskaityti dalininkų įnašą įstaigos dokumentuose ir įnašų vertę patvirtinantį dokumentą pateikti rajono Savivaldybės administracijai.

4. Pavesti sprendimo vykdymo kontrolę rajono Savivaldybės administracijos direktoriui.

Šis sprendimas Lietuvos Respublikos administracinių bylų teisenos įstatymo nustatyta tvarka per vieną mėnesį nuo paskelbimo ar įteikimo suinteresuotai šaliai dienos gali būti skundžiamas Regionų apygardos administracinio teismo Šiaulių rūmams (Dvaro g. 80, LT-76298 Šiauliai).

Savivaldybės meras